Eva Anttila

Eva Anttila (30. maaliskuuta 1894 Tampere – 1. elokuuta 1993 Espoo) oli suomalainen taidemaalari ja tekstiilitaiteilija, yksi suomalaisen taideteollisuuden uranuurtajista. Hän opiskeli Ateneumissa taidemaalariksi mutta keskittyi pian kuvakudoksiin ja kehitti niitä selvemmin maalaukselliseen suuntaan. Vuoden 1929 maailmannäyttelyssä Barcelonassa hän sai yhdessä Maija Kansasen kanssa Grand prix -palkinnon tekstiileistään. Hänet palkittiin vuonna 1961 Pro Finlandia -mitalilla ja nimettiin vuonna 1983 Vuoden tekstiilitaiteilijaksi.

Eva Anttilan isä oli suomentaja Werner Anttila ja äiti kirjailija Selma Anttila. Myös hänen veljensä Leo Anttila oli kirjailija. Anttilan ensimmäinen puoliso oli vuodet 1917–1918 taidemaalari Alexander Paischeff. Heidän tyttärensä Eila Pajastie (1918–1994) toimi taidekriitikkona. Anttilan toinen aviomies oli vuodet 1921–1923 muotoilija Arttu Brummer. Eva Anttilan nuorempi lapsi dipl.ins. Paavo Anttila (s. 1929) on kielenkääntäjä.

Lähteet

Kirjallisuutta
  (maksullinen)
 Salo-Mattila, Kirsi 1997. Picture vs. Weave: Eva Anttila’s Tapestry Art in the Continuum of the Genre. Diss. University of Helsinki, Department of Art History. ISBN 951-45-7867-8

Suomalaiset tekstiilitaiteilijat
Pro Finlandia -palkitut
Vuonna 1894 syntyneet
Vuonna 1993 kuolleet